Okirat száma:03/…/2024.

Módosító okirat

**A Pilisszentlászlói Vadvirág Óvoda a Pilisszentlászló Község Önkormányzat Képviselő-testülete által 2020. június 24. napján kiadott, 03/182-3/2020. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – Pilisszentlászló Község Önkormányzat Képviselő-testületének …/2024. (I.30.) Kt. sz. határozatára figyelemmel – a következők szerint módosítom:**

1. **Az alapító okirat 4.3. pontja helyébe a következő rendelkezés lép:**

A költségvetési szerv alaptevékenysége: óvodai nevelés, ellátás szakmai feladatai, alapfokú oktatást megelőző nevelés, felkészítés az alapfokú oktatás megkezdésére, az átmenet biztosítása az óvodai nevelésből az alapfokú oktatásba történő induláshoz. Az alaptevékenysége az óvodai nevelés és ellátáson túlmenően, a korai fejlesztés, a sajátos nevelési igényű gyermekek nevelése: az enyhe fokban mozgássérült gyermek,abeszédfogyatékos gyermekek ellátása; nemzeti és etnikai kisebbségi óvodai nevelés, ellátás, óvodai intézményeinek programjainak elkészítése, óvodai és munkahelyi étkeztetés. A nemzetiségi nyelvi nevelés, a gyermek nyelvi környezetének biztosítása. A gyermekek nyelvismeretének függvényében minél teljesebb nemzetiségi nyelven folyó kommunikáció kialakítása. Az egészséges nemzet és nemzetiségi tudat fejlesztése, nemzetiségi értékek erősítése, a közösséghez való kötödés erősítése.

1. **Az Alapító Okirat 5.1. pontja helyébe a következő rendelkezés lép:**

A költségvetési szerv vezetőjének megbízási rendje: A költségvetési szerv vezetőjét Pilisszentlászló Község Önkormányzat Képviselő-testülete bízza meg legfeljebb 5 éves időtartamra, pályázat alapján. A pályázati eljárás előkészítésével és lefolytatásával kapcsolatos feladatokat a fenntartó önkormányzat jegyzője köteles elvégezni. A költségvetési szerv vezetőjét a Pilisszentlászló Község Önkormányzat Képviselő-testülete menti fel. A költségvetési szerv vezetője felett az egyéb munkáltatói jogokat (2011. évi CLXXXIX. törvény 19. § b) pont) Pilisszentlászló Község Önkormányzat polgármestere gyakorolja. A költségvetési szerv vezetője a pedagógusok új életpályáról szóló 2023. évi LII. törvény, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet szerint kerül kinevezésre köznevelési foglalkoztatott jogviszonyba. A költségvetési szerv vezetőjének megbízásával, megbízásának visszavonásával kapcsolatos döntése előtt be kell szerezni a települési nemzetiségi önkormányzat egyetértését.

1. **Az Alapító Okirat 5.2. pontjába foglalt táblázat első sora helyébe a következő rendelkezés lép:**

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | köznevelési foglalkoztatotti jogviszony | A pedagógusok új életpályáról szóló 2023. évi LII. törvény |

1. **Az Alapító Okirat 6.2. pontjába foglalt táblázat helyébe a következő rendelkezés lép:**
   1. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Pilisszentlászlói Vadvirág Óvoda | óvodai nevelés |  | 46 |

Jelen módosító okiratot 2024. január 1. napjától kell alkalmazni.

Kelt: Pilisszentlászló, időbélyegző szerint

P.H.

Tóth Attila Zsolt

polgármester